wannaphong/clean_thaiwikipedia huggingface dataset:
# วัดโคกเขมา
วัดโคกเขมา [โคก-ขะ-เหฺมา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านโคกเขมา ตำบลแหลมบัว อำเภอนครชัยศรี จังหวัดนครปฐม

วัดโคกเขมาเดิมมีชื่อว่า วัดสร้อยนกเขา กรมการศาสนาระบุว่าตั้งวัดเมื่อ พ.ศ. 2439 เดิมเป็นที่รกร้างว่างเปล่า จนกระทั่งมีพระภิกษุชื่อพระพัดเข้ามาบุกเบิกโดยได้รับมอบที่ดินจำนวน 15 ไร่ 1 งาน 86 ตารางวา จากปู่นุ้ยและย่าเชื่อม สนสาขา ตลอดจนชาวบ้านได้ร่วมกันบริจาคทรัพย์ จึงได้สร้างโบสถ์ด้วยจากขึ้นมาเป็นหลังแรก แต่ได้รับพระราชทานวิสุงคามสีมาเมื่อ พ.ศ. 2493 และยังได้สร้างกุฏิสงฆ์จำนวนหนึ่ง ต่อมาพระพัดได้ย้ายไปอยู่ที่วัดท้องไทร ทางวัดได้ให้พระเปลื้องรักษาการอยู่พักหนึ่งจึงได้แต่งตั้งให้หลวงพ่อเผือกมาดำรงตำแหน่งเป็นเจ้าอาวาสเรื่อยมาจนถึงพระอธิการสุนทร (ฮะ) สุนฺทโร เป็นเจ้าอาวาสเมื่อประมาณ พ.ศ. 2476 ท่านเห็นว่าโบสถ์หลังเก่าทรุดโทรมจึงได้สร้างโบสถ์หลังใหม่เมื่อ พ.ศ. 2486 แล้วเสร็จเมื่อ พ.ศ. 2493

หอสวดมนต์ที่จัดว่าอยู่คู่กับวัดมาแต่โบราณสร้างขึ้นเมื่อราว พ.ศ. 2476 ในปัจจุบันหากหอสวดมนต์แห่งนี้ไม่ได้รับการบูรณะก็คงชำรุด วัดมีพระสังกระจายสร้างเมื่อ พ.ศ. 2516 ในสมัยพระอุดมประชานาถ (เปิ่น ฐิตคุโณ) เป็นเจ้าอาวาส เป็นรูปปั้นปูนและหินทรายหล่อรวมกัน

รายนามเจ้าอาวาส
 พระพัด 
 หลวงพ่อเผือก 
 พระอธิการสุนทร (ฮะ) สุนฺทโร 
 พระอธิการสาย ปิยวนฺโน 
 พระอุดมประชานาถ (เปิ่น ฐิตคุโณ)
 พระอธิการหวั่น ปญฺญาวุโธ 
 พระอธิการไพรวัน คุณวนฺโต 
 พระอุดมประชานาถ (เปิ่น ฐิตคุโณ) รักษาการเจ้าอาวาส 
 พระครูโกวิทสุตการ (ระพิน อภิชาโน)
# วัดสิงห์ทอง (จังหวัดนนทบุรี)
วัดสิงห์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดสิงห์ทอง ตำบลอ้อมเกร็ด อำเภอปากเกร็ด จังหวัดนนทบุรี มีที่ดินตั้งวัดเนื้อที่ 8 ไร่ 2 งาน และมีที่ธรณีสงฆ์จำนวน 2 แปลง เนื้อที่ 3 ไร่ 3 งาน 86 ตารางวา

วัดสิงห์ทองสร้างขึ้นเมื่อ พ.ศ. 2400 ชาวบ้านเรียกว่า วัดมอญ ไม่ทราบนามผู้สร้าง สันนิษฐานว่าชาวมอญเป็นผู้สร้างขึ้นจึงได้ชื่อเช่นนั้น การบูรณะพัฒนาวัดได้เริ่มตั้งแต่ พ.ศ. 2463 เป็นต้นมา และทำให้วัดเจริญขึ้นมากในระยะหลัง วัดนี้ได้รับพระราชทานวิสุงคามสีมาครั้งหลังเมื่อวันที่ 9 กุมภาพันธ์ พ.ศ. 2504 เขตวิสุงคามสีมากว้าง 51 เมตร ยาว 54 เมตร ทางวัดได้เปิดสอนพระปริยัติธรรมมาตั้งแต่ พ.ศ. 2522

อาคารเสนาสนะสำคัญได้แก่ อุโบสถ สร้างเมื่อ พ.ศ. 2500 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2530 เป็นอาคารคอนกรีตเสริมเหล็ก 2 ชั้น หอสวดมนต์ สร้างเมื่อ พ.ศ. 2544 เป็นอาคารคอนกรีตเสริมเหล็กทรงไทย 2 ชั้น และกุฏิสงฆ์ เป็นอาคารไม้และอาคารครึ่งตึกครึ่งไม้ ส่วนปูชนียวัตถุสำคัญได้แก่ พระประธานประจำอุโบสถปางมารวิชัย สร้างเมื่อ พ.ศ. 2500 และพระประธานประจำศาลาการเปรียญปางมารวิชัย สร้างเมื่อ พ.ศ. 2529
# วัดสำโรง (จังหวัดนนทบุรี)
วัดสำโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านบางกรวย ตำบลบางกรวย อำเภอบางกรวย จังหวัดนนทบุรี มีที่ดินตั้งวัดเนื้อที่ 6 ไร่ 1 งาน และมีที่ธรณีสงฆ์จำนวน 1 แปลง เนื้อที่ 8 ไร่ 2 งาน 96 ตารางวา

วัดสำโรงสร้างขึ้นเมื่อวันที่ 25 มีนาคม พ.ศ. 2395 ไม่ทราบนามและประวัติผู้สร้างวัด วัดได้รับพระราชทานวิสุงคามสีมาเมื่อวันที่ 20 เมษายน พ.ศ. 2501 เขตวิสุงคามสีมากว้าง 15 เมตร ยาว 30 เมตร และประกอบพิธีผูกพัทธสีมาเมื่อวันที่ 12 กุมภาพันธ์ พ.ศ. 2503 ด้านการศึกษา วัดได้แบ่งที่ดินเนื้อที่ 1 ไร่ 2 งาน 60 วา ให้ทางราชการสร้างโรงเรียนประชาบาล ปัจจุบันคือโรงเรียนวัดสำโรง (หิรัญราษฎร์ภักดีวิทยา)

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2520 ลักษณะทรงไทย มีช่อฟ้าใบระกา หางหงส์ หลังคาลดหลั่น 3 ชั้น เป็นอุโบสถหลังใหม่ที่สร้างแทนหลังเก่า กุฏิสงฆ์ เป็นอาคารครึ่งตึกครึ่งไม้ 2 ชั้น ศาลาการเปรียญ และวิหาร ส่วนปูชนียวัตถุสำคัญมีพระประธานประจำอุโบสถปางสมาธิ สมัยสุโขทัย หน้าตักกว้าง 3 ศอก 1 คืบ นอกจากนี้ในวิหารยังมีพระพุทธรูปปางมารวิชัย สมัยสุโขทัย หน้าตักกว้าง 2 ศอก 1 คืบ
# ศูนย์กีฬาในร่มอเนกประสงค์เขตโอตะ
ศูนย์กีฬาในร่มอเนกประสงค์เขตโอตะ (,) เป็นสนามกีฬาในร่ม ตั้งอยู่ที่เขตโอตะ มหานครโตเกียว ประเทศญี่ปุ่น ใช้เป็นที่จัดการแข่งขันนัดเหย้า ของทีมบาสเกตบอลของสโมสร เอิร์ธ เฟรนด์ โตเกียว ซี (Earth Friends Tokyo Z) ของการแข่งขันบาสเกตบอลบีลีก (B. League)

ระเบียงภาพ
# วัดป่าขาม (จังหวัดแม่ฮ่องสอน)
วัดป่าขาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงใต้ อำเภอปาย จังหวัดแม่ฮ่องสอน ที่ดินที่ตั้งวัดมีเนื้อที่ 3 ไร่ 1 งาน

วัดป่าขามเริ่มสร้างราว พ.ศ. 2412 มีพระแคะ ไม่ทราบฉายา นำคณะศรัทธาสร้างขึ้น โดยมีพ่อเฒ่าบุก อุดทาเรือน พ่อเฒ่าติ๊บ มาตา พ่อเฒ่าจองแสน ศรีปาวิน พ่อเฒ่าจองซอย พ่อลุงสิงห์แก้ว พ่อเฒ่าน้อยทุน อุดทาเรือน พ่อเฒ่าดวงแก้ว มานันตา พ่อเฒ่าแสน มะริด มีนายเรือง อุดทาเรือน ร่วมกับชาวบ้านร่วมกันปลูกสร้างวัด เมื่อพระแคะมรณะภาพไป พระปัญญา ไม่ทราบฉายา เป็นเจ้าอาวาสสืบต่อมา พระปัญญามรณะภาพไป พระพรหม พรหมสาร เป็นเจ้าอาวาสแทนสืบต่อมา อยู่ได้ 3 พรรษาสมัยนั้น พระพรหม พรหมสาร ได้ชักชวนคณะศรัทธาสร้างกุฏิถาวรขึ้น เมื่อ พ.ศ. 2462 สร้างแบบทรงไทใหญ่ รวมกุฏิที่สร้างใหม่นี้ จำนวน 6 หลัง วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2480

อาคารเสนาสนะ ประกอบด้วย อุโบสถ ศาลาการเปรียญ ศาลาบำเพ็ญกุศล และโรงครัว มีปูชนียวัตถุ ได้แก่ พระพุทธรูปต่าง ๆ ระฆังและกลอง 1 ชุด
# Tamayorkis
Tamayorkis เป็นสกุลพืชดอกที่อยู่ในวงศ์กล้วยไม้

ถิ่นกำเนิดของมันคือรัฐแอริโซนาถึงรัฐเท็กซัสและกัวเตมาลา

สปีชีส์:

Tamayorkis ehrenbergii 
Tamayorkis hintonii 
Tamayorkis porphyrea 
Tamayorkis wendtii
# วัดพุทธาธิวาส
วัดพุทธาธิวาส เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ในตำบลเบตง อำเภอเบตง จังหวัดยะลา

วัดพุทธาธิวาสได้รับอนุญาตให้ตั้งเป็นวัดเมื่อวันที่ 1 กันยายน พ.ศ. 2460 โดยมีคณะผู้เริ่มดำเนินการ คือ พระพิทักษ์ธานี (เล็ก) นายอำเภอเบตงในสมัยนั้น นายพุ่ม คชฤทธิ์ นายกิมซุ้ย ฟุ้งเสถียรและนายผล สุภาพ ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2496 ได้ผูกพัทธสีมาเมื่อวันที่ 8 มิถุนายน พ.ศ. 2510 วัดพุทธาธิวาสเป็นอารามหลวงชั้นตรีชนิดสามัญตั้งแต่วันที่ 2 ธันวาคม พ.ศ. 2546

พื้นที่ตั้งวัดเป็นเนินเขาสูงเอียงลาดลงไปทางทิศเหนือ จัดแบ่งพื้นที่วัดออกเป็นชั้นรวม 5 ชั้น มีพระธาตุเจดีย์พระพุทธธรรมประกาศตั้งเด่นอยู่บนเนินเขา ศิลปกรรมแบบศรีวิชัยประยุกต์ โดยในองค์มหาธาตุเจดีย์บรรจุพระบรมสารีริกธาตุ สร้างขึ้นจากความคิดและการดำเนินการของอดีตประธานศาลฎีกา นายสวัสดิ์ โชติพานิช เพื่อเป็นการเฉลิมฉลองถวายแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวโรกาสพระชนมายุครบ 60 พรรษา ออกแบบโดยหม่อมราชวงศ์มิตรารุณ เกษมศรี เจดีย์มีสีทองอร่าม สูง 39.9 เมตร มีเจดีย์องค์ประธาน 4 องค์อยู่ตรงกลางรายรอบด้วยเจดีย์บริวาร และมีเจดีย์องค์เล็กขนาดเท่ากับเจดีย์องค์บริวาร ซึ่งเป็นเรือนธาตุซ้อนกันอยู่ภายในเจดีย์องค์ประธาน วัดยังมีพระพุทธธรรมกายมงคลประยุรเกศานนท์สุพพิธาน พระพุทธรูปทองสัมฤทธิ์องค์ใหญ่ที่สุดในประเทศไทย วิหารหลวงปู่ทวดเหยียบน้ำทะเลจืด และวิหารพระครูพิศิษฐ์อรรถการ
# Tamilnadia
Tamilnadia เป็นพืชดอกชนิดหนึ่งที่อยู่ในวงศ์เข็ม

ถิ่นกำเนิดของมันคืออนุทวีปอินเดียไปจนถึงอินโดจีน

สปีชีส์:

Tamilnadia uliginosa
# Tammsia
Tammsia เป็นสกุลพืชดอกที่อยู่ในวงศ์เข็ม

ถิ่นกำเนิดของมันคืออเมริกาใต้ตะวันตกไปจนถึงเวเนซุเอลา

สปีชีส์:

Tammsia anomala
# Tangshuia
Tangshuia เป็นสกุลพืชดอกที่อยู่ในวงศ์เข็ม

ถิ่นกำเนิดของมันคือไต้หวัน

สปีชีส์:
Tangshuia pitouchaoensis
# Tamonea
Tamonea เป็นสกุลพืชดอกที่อยู่ในวงศ์ผกากรอง

ถิ่นกำเนิดอยู่ในบริเวณประเทศเม็กซิโกรวมถึงเขตร้อนของทวีปอเมริกา

สปีชีส์:

Tamonea boxiana 
Tamonea curassavica 
Tamonea euphrasiifolia 
Tamonea juncea 
Tamonea spicata 
Tamonea subbiflora
# Tapirocarpus
Tapirocarpus เป็นสกุลของพืชดอกที่อยู่ในวงศ์มะแฟน

ถิ่นกำเนิดของมันคือกายอานา 

สปีชีส์:

Tapirocarpus talisia
# Taraxis
Taraxis เป็นสกุลพืชดอกที่อยู่ในวงศ์ Restionaceae

ถิ่นกำเนิดอยู่ทางตะวันตกเฉียงใต้ของออสเตรเลีย

สปีชีส์:
Taraxis grossa
# Tateanthus
Tateanthus เป็นพืชดอกชนิดหนึ่งที่อยู่ในวงศ์โคลงเคลง

ถิ่นกำเนิดของมันคือบราซิลตอนเหนือและเวเนซุเอลา

สปีชีส์:
Tateanthus duidae
# Tawaia
Tawaia เป็นพืชดอกสกุลหนึ่งที่อยู่ในวงศ์บอน

ถิ่นกำเนิดของมันคือเกาะบอร์เนียว

สปีชีส์:
Tawaia sabahensis
# Tanacetopsis
Tanacetopsis เป็นพืชดอกชนิดหนึ่งที่อยู่ในวงศ์ทานตะวัน

ถิ่นกำเนิดของมันคืออัฟกานิสถานไปจนถึงเอเชียกลางและเทือกเขาหิมาลัยตะวันตก

สปีชีส์:

Tanacetopsis afghanica 
Tanacetopsis botschantzevii 
Tanacetopsis doabensis 
Tanacetopsis eriobasis 
Tanacetopsis ferganensis 
Tanacetopsis freitagii 
Tanacetopsis goloskokovii 
Tanacetopsis handeliiformis 
Tanacetopsis hedgei 
Tanacetopsis kamelinii 
Tanacetopsis karataviensis 
Tanacetopsis korovinii 
Tanacetopsis krascheninnikovii 
Tanacetopsis mucronata 
Tanacetopsis pamiralaica 
Tanacetopsis pjataevae 
Tanacetopsis popovii 
Tanacetopsis santoana 
Tanacetopsis setacea 
Tanacetopsis submarginata 
Tanacetopsis subsimilis 
Tanacetopsis tripinnatifida 
Tanacetopsis urgutensis
# Telectadium
Telectadium เป็นพืชดอกชนิดหนึ่งที่อยู่ในวงศ์ตีนเป็ด

ถิ่นกำเนิดของมันคืออินโดจีน

สปีชีส์:
Telectadium dongnaiense 
Telectadium edule 
Telectadium linearicarpum
# Tecunumania
Tecunumania เป็นสกุลพืชดอกที่อยู่ในวงศ์แตง

ถิ่นกำเนิดของมันคือเม็กซิโกตอนใต้ถึงอเมริกากลาง [1]

สปีชีส์:
Tecunumania quetzalteca
# Telesonix
Telesonix เป็นพืชดอกชนิดหนึ่งที่อยู่ในวงศ์ Saxifragaceae

ถิ่นกำเนิดของมันคืออเมริกาเหนือ

สปีชีส์:

Telesonix heucheriformis 
Telesonix jamesii
# Temochloa
Temochloa เป็นสกุลพืชดอกที่อยู่ในวงศ์หญ้า

ถิ่นกำเนิดคือประเทศไทย

สปีชีส์:
Temochloa liliana
# Tarasa (พืช)
Tarasa เป็นพืชดอกชนิดหนึ่งที่อยู่ในวงศ์ชบา

ถิ่นกำเนิดของมันคือเม็กซิโก เปรู จนถึงชิลี

สปีชีส์:
Tarasa alberti 
Tarasa antofagastana 
Tarasa capitata 
Tarasa cardenasii 
Tarasa cerrateae 
Tarasa congestiflora 
Tarasa corrugata 
Tarasa geranioides 
Tarasa heterophylla 
Tarasa hornschuchiana 
Tarasa humilis 
Tarasa latearistata 
Tarasa marinii 
Tarasa martiniana 
Tarasa meyeri 
Tarasa nototrichoides 
Tarasa odonellii 
Tarasa operculata 
Tarasa pediculata 
Tarasa reichei 
Tarasa rhombifolia 
Tarasa tarapacana 
Tarasa tenella 
Tarasa tenuis 
Tarasa thyrsoidea 
Tarasa trisecta 
Tarasa umbellata 
Tarasa urbaniana
# Telitoxicum
Telitoxicum เป็นสกุลพืชดอกที่อยู่ในวงศ์บอระเพ็ด

ถิ่นกำเนิดของมันคืออเมริกาใต้

สปีชีส์:
Telitoxicum duckei 
Telitoxicum glaziovii 
Telitoxicum inopinatum 
Telitoxicum krukovii 
Telitoxicum minutiflorum 
Telitoxicum negroense 
Telitoxicum peruvianum 
Telitoxicum rodriguesii
# ไข้ลาสซา
ไข้ลาสซา  หรือ ไข้เลือดออกลาสซา (Lassa hemorrhagic fever, LHF) เป็นชนิดของไข้เลือดออกจากไวรัสที่เกิดจากไวรัสลาสซา ไวรัสในวงศ์ Arenaviridae ผู้ติดเชื้อไวรัสจำนวนมากไม่แสดงอาการ เมื่อแสดงอาการ ผู้ป่วยมักมีไข้ อ่อนเพลีย ปวดศีรษะ อาเจียน และปวดกล้ามเนื้อ อาการที่พบได้น้อยกว่าปกติรวมถึงมีเลือดออกในปากและทางเดินอาหาร ความเสี่ยงในการเสียชีวิตหลังติดเชื้ออยู่ที่ประมาณ 1 เปอร์เซ็นต์ และมักเกิดขึ้นภายในสองสัปดาห์เมื่อเริ่มมีอาการ ผู้ป่วยที่หายดีประมาณ 1 ใน 4 มีภาวะสูญเสียการได้ยิน ซึ่งประมาณครึ่งหนึ่งของผู้ป่วยกลุ่มนี้มีอาการดีขึ้นภายในสามเดือน

ผู้ป่วยไข้ลาสซาจะแสดงอาการในช่วง 7 ถึง 21 วันหลังติดเชื้อ โดยร้อยละ 80 ของผู้ติดเชื้อจะไม่แสดงอาการหรือแสดงอาการน้อย อาการที่ไม่รุนแรงประกอบด้วยไข้, เหนื่อยหอบ, อ่อนแรง และปวดศีรษะ

โดยปกติไข้ลาสซาเริ่มติดต่อสู่คนผ่านทางการสัมผัสปัสสาวะหรืออุจจาระของ Natal multimammate mouse (Mastomys natalensis) สัตว์ฟันแทะจำพวกหนูที่ติดเชื้อ หลังจากนั้นเชื้อสามารถติดต่อจากคนสู่คนได้โดยตรง การวินิจฉัยจากการสอบถามอาการทำได้ยาก การยืนยันโรคใช้วิธีตรวจทางห้องปฏิบัติการเพื่อหาอาร์เอ็นเอของไวรัส แอนติบอดีสำหรับไวรัส หรือตัวไวรัสเองในการเพาะเลี้ยงเซลล์ สาเหตุที่การวินิจฉัยเป็นไปได้ยากเนื่องจากอาการของไข้ลาสซาคล้ายกับโรคอื่น เช่น โรคไวรัสอีโบลา มาลาเรีย ไข้รากสาดน้อย และไข้เหลือง

ยังไม่มีวัคซีนสำหรับรักษาไข้ลาสซา การป้องกันโรคใช้การแยกผู้ติดเชื้อและลดการสัมผัสกับหนู ความพยายามอื่น ๆ ในการควบคุมการแพร่กระจายของโรครวมถึงการใช้แมวจับหนู และการเก็บอาหารในภาชนะปิดสนิท การรักษามุ่งไปที่ภาวะขาดน้ำและการรักษาตามอาการ มีการแนะนำยาต้านไวรัสไรบาวิรินในการรักษา แต่หลักฐานที่สนับสนุนการใช้ยานี้ยังไม่ชัดเจน

มีการบรรยายถึงไข้ลาสซาเป็นครั้งแรกช่วงคริสต์ทศวรรษ 1950 และมีการระบุไวรัสที่ก่อโรคในปี ค.ศ. 1969 จากรายงานผู้ป่วยในเมืองลาสซา รัฐบอร์โน ประเทศไนจีเรีย ไข้ลาสซาเป็นโรคที่พบได้ทั่วไปในประเทศแถบแอฟริกาตะวันตก เช่น ไนจีเรีย ไลบีเรีย เซียร์ราลีโอน กินี และกานา มีรายงานผู้ป่วย 300,000–500,000 ราย และเสียชีวิต 5,000 รายต่อปี
# Tennantia
Tennantia เป็นสกุลพืชดอกที่อยู่ในวงศ์เข็ม

ถิ่นกำเนิดของมันคือโซมาเลียไปจนถึงแอฟริกาเขตร้อนทางตะวันออก

สปีชีส์:
Tennantia sennii
# Tessiera
Tessiera เป็นสกุลพืชดอกที่อยู่ในวงศ์เข็ม

ถิ่นกำเนิดของมันคือเม็กซิโก

สปีชีส์:

Tessiera hexasepala 
Tessiera lithospermoides
# Tetrapora (พืช)
Tetrapora เป็นสกุลพืชดอกที่อยู่ในวงศ์ชมพู่

ถิ่นกำเนิดอยู่ทางตะวันตกเฉียงใต้ของออสเตรเลีย

สปีชีส์:
Tetrapora floribunda 
Tetrapora glomerata 
Tetrapora preissiana 
Tetrapora tenuiramea 
Tetrapora verrucosa
# Tessmanniacanthus
Tessmanniacanthus เป็นสกุลพืชดอกที่อยู่ในวงศ์เหงือกปลาหมอ

ถิ่นกำเนิดของมันคือเปรู

สปีชีส์:
Tessmanniacanthus chlamydocardioides
# การเป็นพิษจากออร์กาโนฟอสเฟต
การเป็นพิษจากออร์กาโนฟอสเฟตหมายถึงภาวะเป็นพิษที่เกิดจากการได้รับสารในกลุ่มออร์กาโนฟอสเฟต (OP) สารในกลุ่มนี้ถูกนำมาใช้เป็นยาฆ่าแมลง ยารักษาโรค และอาวุธเคมีชนิดสารประสาท ผู้ถูกพิษมักมีอาการน้ำลายมาก น้ำตามาก ท้องร่วง อาเจียน รูม่านตาหดเล็ก เหงื่อออกมาก กล้ามเนื้อสั่น และสับสนได้ มักเริ่มมีอาการในเวลาไม่กี่นาทีถึงไม่กี่ชั่วโมงหลังได้รับสารพิษ แต่ก็อาจมีอาการหลังได้รับสารพิษเป็นเวลาหลายสัปดาห์ได้ ผู้ป่วยสามารถมีอาการอยู่เป็นเวลาหลายวันหรือหลายสัปดาห์ได้

การเป็นพิษจากออร์กาโนฟอสเฟตส่วนใหญ่เกิดจากการพยายามฆ่าตัวตายในผู้ที่อาศัยหรือทำงานในพื้นที่การเกษตรในประเทศที่กำลังพัฒนา นอกจากนี้ยังพบเป็นอุบัติเหตุได้ด้วยแต่พบได้น้อยกว่า ผู้ป่วยสามารถรับสารพิษได้ทางการกิน หายใจเอาละอองเข้าไป หรือรับผ่านการสัมผัสผิวหนัง กลไกที่ทำให้เกิดการเป็นพิษคือการยับยั้งเอนไซม์อะซีติลโคลีนเอสเตอเรส (AChE) ซึ่งมีหน้าที่เปลี่ยนสารอะซีติลโคลีน (ACh) เป็นสารผลิตภัณฑ์ เมื่อเอนไซม์ดังกล่าวถูกยับยั้งการทำงานจะทำให้มีอะซีติลโคลีนสะสมในร่างกายมากกว่าปกติ และทำให้เกิดอาการต่างๆ การวินิจฉัยทำได้โดยดูจากอาการและสามารถตรวจยืนยันได้จากการตรวจการทำงานของบิวทีริลโคลีนเอสเตอเรสในเลือด ภาวะอื่นที่ทำให้มีอาการคล้ายคลึงกันได้แก่การเป็นพิษจากคาร์บาเมต
# ศรีสมร รัศมีฤกษ์เศรษฐ์
ศรีสมร รัศมีฤกษ์เศรษฐ์ (เกิด 16 พฤศจิกายน พ.ศ. 2511) เป็นนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตสมาชิกสภาผู้แทนราษฎรจังหวัดกาญจนบุรี 2 สมัย และอดีตรองเลขาธิการพรรคประชาธิปัตย์เปิดรายชื่อกรรมการบริหารพรรคประชาธิปัตย์ จำนวน 39 คน ปัจจุบันสังกัดพรรคพลังประชารัฐ

 ประวัติ 
ศรีสมร เกิดเมื่อวันที่ 16 พฤศจิกายน พ.ศ. 2511 ด้านครอบครัวสมรสกับรังสรรค์ รัศมีฤกษ์เศรษฐ์ อดีตนายกองค์การบริหารส่วนจังหวัดกาญจนบุรี

สำเร็จการศึกษา นิติศาสตรบัณฑิต จากมหาวิทยาลัยรามคำแหง และ รัฐประศาสนศาสตรมหาบัณฑิต สาขาการบริหารการจัดการภาครัฐ จากมหาวิทยาลัยสยามนางศรีสมร รัศมีฤกษ์เศรษฐ์

 งานการเมือง
ศรีสมร เข้าสู่งานก่ารเมือง ด้วยการเป็นสมาชิกสภาองค์การบริหารส่วนจังหวัดกาญจนบุรี ในช่วงปี พ.ศ. 2542 ถึง พ.ศ. 2547 ก่อนที่จะดำรงตำแหน่งเป็น เลขานุการรองนายกองค์การบริหารส่วนจังหวัดกาญจนบุรี องค์การบริหารส่วนจังหวัดกาญจนบุรี ในช่วงปี พ.ศ. 2547 ถึง พ.ศ. 2548 และได้รับเลือกตั้งเป็นนายกเทศมนตรีตำบลวังกะ อำเภอสังขละบุรี ในช่วงปี พ.ศ. 2550 ถึง พ.ศ. 2554

ศรีสมร ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2554 สังกัดพรรคประชาธิปัตย์ และได้รับเลือกติดต่อกันจนถึง พ.ศ. 2562 รวม 2 สมัย ต่อมาในปี 2566 เธอได้ยื่นหนังสือลาออกและเข้าร่วมงานกับพรรคพลังประชารัฐ'ศรีสมร รัศมีฤกษ์เศรษฐ์ 'ลาออกส.ส.ปชป.ย้ายค่ายซบพลังประชารัฐ 

 สมาชิกสภาผู้แทนราษฎร 
ศรีสมร รัศมีฤกษ์เศรษฐ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาญจนบุรี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# ดวลเดือด ชมรมกาบัดดี้
ดวลเดือด ชมรมกาบัดดี้  เป็นซีรีส์มังงะ ญี่ปุ่นเกี่ยวกับกีฬากาบัดดี้ เขียนเรื่องและวาดภาพโดยฮาจิเมะ มูซาชิโนะ เผยแพร่ในเว็บไซต์ Ura Sunday ของสำนักพิมพ์โชงากูกัง และแอปพลิเคชัน MangaONE ตั้งแต่เดือนกรฎาคม พ.ศ. 2558 ได้รับการรวบรวมตีพิมพ์เป็นหนังสือการ์ตูน (ทังโกบง) ถึงเล่มที่ 22 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอ TMS Entertainment ออกอากาศตั้งแต่วันที่ 3 เมษายน ถึงวันที่ 19 มิถุนายน พ.ศ. 2564

แหล่งข้อมูลอื่น
 ชากูเนตสึ กาบัดดี้ ที่ Ura Sunday 
 เว็บไซต์ทางการของอนิเมะ
# กามุซเบอซาร์บาฮาซาอินโดเนซียา
กามุซเบอซาร์บาฮาซาอินโดเนซียา (,) หรือย่อว่า กาเบเบอี  เป็นพจนานุกรมทางการของภาษาอินโดนีเซีย จัดทำโดยศูนย์ภาษาแห่งกระทรวงศึกษาธิการและวัฒนธรรมของประเทศอินโดนีเซีย พจนานุกรมนี้ถือเป็นแบบบัญญัติในฐานะมาตรวัดว่าคำใดได้รับการบรรจุเข้าไปในภาษาอินโดนีเซียอย่างเป็นทางการ

พจนานุกรมนี้ได้รับการตีพิมพ์เผยแพร่ครั้งแรกใน พ.ศ. 2531 โดยบรรจุคำ 62,000 คำ ฉบับพิมพ์ครั้งที่สองใน พ.ศ. 2534 บรรจุคำ 72,000 คำ ฉบับพิมพ์ครั้งที่สามใน พ.ศ. 2543 บรรจุคำ 78,000 คำ ฉบับพิมพ์ครั้งที่สี่ใน พ.ศ. 2551 บรรจุคำ 90,000 คำ และฉบับพิมพ์ครั้งที่ที่ห้าซึ่งเป็นฉบับปัจจุบันได้รับการเผยแพร่ใน พ.ศ. 2559 และบรรจุคำ 127,036 คำซึ่งสามารถสืบค้นออนไลน์ได้ รูปแบบภาษาที่พจนานุกรมนี้บันทึกคือภาษาทางการ ไม่เก็บคำที่ถือว่าเป็นสแลงหรือคำภาษาอื่น และมุ่งสร้างหลักเกณฑ์การใช้ภาษา คณะผู้จัดทำกล่าวว่า "การเรียบเรียงพจนานุกรมฉบับหนึ่ง ๆ เป็นผลจากความเพียรพยายามจัดประมวลภาษาซึ่งกลายเป็นส่วนหนึ่งของการกำหนดมาตรฐานภาษา พจนานุกรมนี้ได้รับคำวิจารณ์ว่าเลือกคำอย่างเคร่งครัดเกินไปและไม่เก็บคำที่ใช้กันทั่วไป คณะผู้จัดทำเปิดรับคำวิจารณ์และคำแนะนำในการที่จะทำให้พจนานุกรมฉบับนี้สะท้อนการใช้ภาษาอินโดนีเซียได้ดีขึ้นกว่าเดิม เซอตีโยโน ซูกีฮาร์โต เขียนใน เดอะจาการ์ตาโพสต์ ว่า "กาเบเบอี ควรเป็นที่ยอมรับในฐานะผลพลอยได้จากผลงานของบรรดานักวิชาการอินโดนีเซียที่แสดงความมุ่งมั่นอย่างต่อเนื่องในการพัฒนาคลังศัพท์ภาษาอินโดนีเซีย"
# เรชาดีแยมาร์ชือ
เรชาดีแยมาร์ชือ  เป็นเพลงชาติของจักรวรรดิออตโตมันตั้งแต่ ค.ศ. 1909 ถึง ค.ศ. 1918 เมื่อรัชสมัยของสุลต่านเมห์เหม็ดที่ 5 เริ่มขึ้นใน ค.ศ. 1909 ก็ได้มีการจัดการแข่งขันเพื่อค้นหาผู้ประพันธ์มาร์ชของสุลต่านองค์ใหม่ โดยผู้ชนะคือ อีตาโล เซลเวลลี (Italo Selvelli) ผู้สืบเชื้อสายจากอิตาลี เช่นเดียวกันกับเพลงที่แล้ว เพลงชาตินี้ก็มีเนื้อร้องด้วย
# ฮามีดีแยมาร์ชือ
ฮามีดีแยมาร์ชือ  เป็นเพลงชาติของจักรวรรดิออตโตมันใน ค.ศ. 1876 ถึง ค.ศ. 1909 ซึ่งเนจิบ พาชาแต่งเพลงอุทิศแด่สุลต่านอับดุล ฮามิดที่ 2 เพลงนี้เป็นเพลงมาร์ชสุลต่านออตโตมันเพลงแรกที่มีเนื้อร้อง

 เนื้อร้อง 
Döşetti Hicaza demir yolları
Kuruldu Hamidiye Alayları
Hududlara koştu onbinlerce Can
Serdar-ı Hakan Abdulhamid Han
Cennet Mekan Sultan Abdulhamid Han

Haliçte yeni bir Tersane kurdu
Denizaltıları deryaya vurdu
Darul aceze ve kuraba kurdu
Serdar-ı Hakan Abdulhamid Han
Cennet Mekan Sultan Abdulhamid Han

Ezmedi ezdirmedi hiçbir kimseyi
Vermedi verdirmedi bir karış yeri
Halkının hizmetinde Hakk'ın bir eri
Serdar-ı Hakan Abdulhamid Han
Cennet Mekan Sultan Abdulhamid Han

İsterdi milleti hep yüce olsun
Osmanlı'nın Şanı dünyaya dolsun
Huzurunda cihan selama dursun
Serdar-ı Hakan Abdulhamid Han
Cennet Mekan Sultan Abdulhamid Han

https://lyricstranslate.com/en/abdulhamid-han-mar%C5%9F%C4%B1-abdul-hamid-khan-anthem.html
# วัดประสาทสามัคคีธรรม
วัดประสาทสามัคคีธรรม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางโทรัด อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 12 ไร่ 7 งาน 4 ตารางวา

วัดประสาทสามัคคีธรรมตั้งเมื่อวันที่ 20 กรกฎาคม พ.ศ. 2510 แรกทีได้สร้างเป็นศาลากลางหมู่บ้าน มีพระพุทธรูปที่หล่อมาองค์แรก ในสมัยที่เป็นสำนักสงฆ์เรียกว่า หลวงพ่อดำ ส่วนสำนักสงฆ์มีชื่อว่า สำนักสงฆ์วัดใหม่คลองซื่อ ต่อมาเมื่อมีการก่อสร้าง มีความมั่นคงยิ่งขึ้นแล้ว จึงได้รับการยกขึ้นเป็นวัด วัดได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512 เขตวิสุงคามสีมากว้าง 30 เมตร ยาว 60 เมตร

อาคารเสนาสนะ ได้แก่ อุโบสถกว้าง 26 เมตร ยาว 48 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก ทรงไทย ภายในประดิษฐานพระประธานนามว่า หลวงพ่อดำ ศาลาการเปรียญกว้าง 16.5 เมตร ยาว 24 เมตร สร้างเมื่อ พ.ศ. 2514 เป็นอาคารไม้ทรงไทย หอสวดมนต์กว้าง 10 เมตร ยาว 22 เมตร สร้างเมื่อ พ.ศ. 2527 เป็นอาคารไม้ ทรงไทย กุฏิสงฆ์จำนวน 6 หลัง เป็นอาคารครึ่งตึกครึ่งไม้ 4 หลัง ศาลาอเนกประสงค์กว้าง ๑๖ เมตร ยาว 32 เมตร สร้าง พ.ศ. 2528 เป็นคอนกรีตเสริมเหล็ก ศาลาบำเพ็ญกุศลจำนวน 1 หลัง สร้างด้วยไม้ และยังมี หอกลอง หอระฆัง และศาลาท่าน้ำ 2 หลัง
# วัดคู้สนามจันทร์
วัดคู้สนามจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านปรก อำเภอเมืองสมุทรสงคราม จังหวัดสมุทรสงคราม

วัดคู้สนามจันทร์ตั้งเมื่อ พ.ศ. 2319 จากสิ่งก่อสร้างและโบราณวัตถุ เช่น พระพุทธรัตนโกสินทร์ รอยพระพุทธบาท และภาพเขียนจิตรกรรมฝาผนังในวิหาร ได้มีการประเมินความเก่าแก่ของงรอยพระพุทธบาทจำลองและภาพเขียนจิตรกรรมฝาผนังว่าสร้างมาประมาณ 400 กว่าปี คาดว่าสร้างขึ้นในสมัยกรุงศรีอยุธยา จนตั้งเป็นวัดในสมัยกรุงธนบุรี คงจะมีพระจำพรรษาอยู่ที่วัดนี้ต่อ ๆ กันมา จนกระทั่งมีพระภิกษุรูปหนึ่งชื่อ พระอาจารย์โต ได้มาอยู่ที่วัดนี้ได้ทำการซ่อมแซมถาวรวัตถุของวัดให้ดีขึ้น เช่น อุโบสถ ศาลาการเปรียญ และได้สร้างวิหาร

จนในพระครูสุวิมลสมุทรกิจ (บุญชู ยโสธโร) ได้รับการแต่งตั้งให้เป็นเจ้าอาวาสวัดคู้สนามจันทร์ ตั้งแต่ปี พ.ศ. 2530 ได้พัฒนาวัดให้เจริญก้าวหน้าด้านถาวรวัตถุและด้านการศาสนา วัดได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมากว้าง 8.5 เมตร ยาว 16 เมตร

อาคารเสนาสนะ ได้แก่ วิหารอาคารก่ออิฐถือปูนทรงสี่เหลี่ยมผืนผ้าขนาดใหญ่ หลังคาเครื่องไม้มุงกระเบื้องดินเผาลดชั้น เจดีย์รายตั้งอยู่ด้านหน้าอุโบสถจำนวน 2 องค์ องค์แรกเจดีย์ย่อมุมไม้สิบสองก่ออิฐถือปูน องค์ที่สอง เจดีย์ทรงปรางค์ย่อมุมไม้สิบหกก่ออิฐถือปูน อุโบสถอาคารก่ออิฐถือปูนขนาดใหญ่ ปัจจุบันได้รับการซ่อมแซมบูรณะใหม่ หลังคาเครื่องไม้มุงกระเบื้อง หมู่กุฏิสงฆ์อาคารไม้ 3 หลังยกพื้นสองหลังแรกเป็นเรือนแฝดหลังคาเครื่องไม้มุงกระเบื้องดินเผา

รายนามเจ้าอาวาส
 พระโต
 พระเฟื่อง
 พระชิ้น พ.ศ. 2470–2476
 พระเจียม อชิโต พ.ศ. 2476–2518
 พระเพี้ยน ภททฺธมฺโม พ.ศ. 2518–2529 
 พระครูสุวิมลสมุทรกิจ พ.ศ. 2530–ปัจจุบัน
# วัดบางตะไนย์
วัดบางตะไนย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านบางตะไนย์ ตำบลบางคูวัด อำเภอเมืองปทุมธานี จังหวัดปทุมธานี ที่ดินที่ตั้งวัดมีเนื้อที่ 15 ไร่ 2 งาน 12 ตารางวา

วัดบางตะไนย์ก่อตั้งขึ้นในปี พ.ศ. 2364 โดยชาวมอญที่อพยพมาจากเมืองหงสาวดีร่วมกันก่อสร้างและขนานนามว่า วัดตะไนย์ คำว่า ตะไนย์ เพี้ยนมาจากคำว่า คะไน ในภาษามอญซึ่งแปลว่า "ข่อย" จึงสอดคล้องกับบริเวณที่ตั้งวัดซึ่งเต็มไปด้วยต้นข่อย วัดได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517

อาคารเสนาสนะได้แก่ อุโบสถ กว้าง 7 เมตร ยาว 14 เมตร สร้างเมื่อ พ.ศ. 2520 ภายในประดิษฐานพระประธานปางมารวิชัย หน้าตักกว้าง 49 นิ้ว สูง 85 นิ้ว สร้างเมื่อ พ.ศ. 2520 ศาลาการเปรียญ เป็นอาคารคอนกรีตเสริมเหล็กทรงไทยประยุกต์ ภายในประดิษฐานพระพุทธรูปปางประทานพร หน้าตักกว้าง 53 นิ้ว สูง 85 นิ้ว สร้างเมื่อ พ.ศ. 2547 วิหาร เป็นอาคารคอนกรีตเสริมเหล็ก หอสวดมนต์ กว้าง 9.90 เมตร ยาว 18.50 เมตร กุฏิสงฆ์ จำนวน 8 หลัง เป็นอาคารไม้ ศาลาอเนกประสงค์ สร้างเมื่อ พ.ศ. 2538 ศาลาบำเพ็ญกุศล จำนวน 2 หลัง เป็นอาคารคอนกรีตเสริมเหล็ก และเจดีย์ทรงมอญ 1 องค์ ซึ่งได้รับอิทธิพลมาจากพระเจดีย์ชเวดากองที่เมืองย่างกุ้ง เป็นเจดีย์ขนาดกลางฉาบปูนทาสีขาวทั้งองค์ มีขนาดความสูงประมาณ 14 เมตร องค์เจดีย์ตั้งอยู่บนฐานแปดเหลี่ยม วัดโดยรอบประมาณ 18.60 เมตร ตัวเจดีย์ตั้งอยู่บนพื้นปูนรูปสี่เหลี่ยมจตุรัส มีเจดีย์เล็กล้อมทั้ง 4 ด้าน

รายนามเจ้าอาวาส
 พระอธิการกริต 
 พระอธิการคืน อคฺคทีโป  
 พระอธิการทองสุข สิริปญฺโญ 
 พระครูปราโมทย์สารคุณ
 พระครูปราโมทย์สารคุณ (ปราโมทย์ กิตฺติสาโร)
# เหตุเพลิงไหม้โอโซนดิสโก
เหตุเพลิงไหม้โอโซนดิสโก  ในเมืองเกซอนซิตี ประเทศฟิลิปปินส์ เกิดขึ้นเมื่อเวลาราว 11:35 pm ตามเวลาท้องถิ่น ของวันที่ 18 มีนาคม 1996 ส่งผลให้มีผู้เสียชีวิตอย่างน้อย 162 ราย เหตุเพลิงไหม้นี้ได้รับการยอมรับอย่างเป็นทางการว่าเป็นอัคคีภัยที่เลวร้ายที่สุดในประวัติศาสตร์ฟิลิปปินส์ และสำนักข่าวเอพีระบุให้เป็นหนึ่งในสิบอัคคีภัยในไนท์คลับที่ร้ายแรงที่สุดในโลกPress, Associated. "A look at deadly nightclub fires." Washington Times. January 27, 2013"What went before : Ozone disco is No.6 in deadliest nightclub fires." Philippine Daily Inquirer. January 29, 2013

ประวัติ
โอโซนดิสโกตั้งอยู่ใกล้กับวงเวียนอนุสรณ์การชุมนุมลูกเสือโลกครั้งที่สิบเอ็ดบนถนนติม็อก เกซอนซิตี เปิดให้บริการในปี 1991 โดย Segio Orgaoow ก่อนหน้านี้อาคารนี้เคยเป็นแจ๊สคลับชื่อ "Birdland" มาก่อนดิสโกเทคนี้ให้บริการโดยบริษัท Westwood Entertainment Company, Inc.

เหตุเพลิงไหม้
เกิดเหตุเพลิงไหม้ขึ้นในวันที่ 18 มีนาคม 1996 ไม่นานกือนถึงเที่ยงคืน ขณะนั้น เข้าใจกันว่ามีผู้เข้าใช้บริการมากกว่า 350 คน และมีเจ้าหน้าที่ของคลับอีก 40 คนอยู่ภายในอาคาร อย่างไรก็ตาม ความจุอาคารที่ได้ผ่านการตรวจสอบอยู่ที่ 35 คนเท่านั้น ผู้เข้าใช้บริการส่วนใหญ่ในค่ำคืนนั้นเป็นนักเรียนมัธยมและอุดมศึกษาที่เดินทางมาฉลองการสิ้นสุดภาคการศึกษาในคืนนั้น ผู้รอดชีวิตจากเหตุการณ์ระบุว่าเห็นสะเก็ดไฟกระเด็นอยู่ภายในบูธของดีเจไม่นานก่อนเที่ยงคืน ตามด้วยควันลอยคลุ้งออกมา ที่ซึ่งผู้ที่รอดชีวิตระบุว่าเข้าใจว่าเป็นส่วนหนึ่งของการแสดงที่ดีเจจัดขึ้นให้ปาร์ตี ผู้รอดชีวิตอีกคนหนึ่งระบุว่าเห็นควันพุ่งออกมาราว 15 วินาที ก่อนที่ระบบไฟฟ้าจะดับลง และเพลิงก็พวยพุ่งออกมา

หลังเหตุการณ์สงบ พบร่างผู้เสียชีวิตตามทางเดินไปทางออกซึ่งมีแค่ทางเดียว ศพกองกันเกลื่อนจนสูงระดับเอว เจ้าหน้าที่เมืองเกซอนซิตีระบุว่าทางออกของคลับถูกกั้นด้วยอาคารสร้างใหม่ที่อยู่ติดกัน และไม่พบว่ามีการติดตั้งทางหนีไฟที่ถูกต้อง นอกจากนี้ยังมีรายงานว่ายามเป็นผู้ล็อกประตูของคลับจากด้านนอกเพราะเข้าใจว่าเกิดการวิวาทขึ้นภายในคล้บ

ดูเพิ่ม

 รายชื่ออัคคีภัยที่เกิดในไนท์คลับ
 เหตุเพลิงไหม้ที่ลั่วหยางในงันคริสต์มาส ปี 2000
 เหตุเพลิงไหม้โรงงานรองเท้าแตะเคนเทกซ์